LV
L 267/50
Eiropas Savienības Oficiālais Vēstnesis
13.10.2022.
EEZ APVIENOTĀS KOMITEJAS LĒMUMS Nr. 197/2022 (2022. gada 10. jūnijs), ar ko groza EEZ līguma XVII pielikumu (Intelektuālais īpašums) [2022/1897]
EEZ APVIENOTĀ KOMITEJA,
ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu, tā kā: (1)
EEZ līgumā ir jāiekļauj Eiropas Parlamenta un Padomes Regula (ES) 2019/933 (2019. gada 20. maijs), ar ko groza Regulu (EK) Nr. 469/2009 par papildu aizsardzības sertifikātu zālēm (1).
(2)
Saskaņā ar EEZ Apvienotās komitejas 2017. gada 5. maija Lēmumu Nr.
92/2017 (2) Lihtenšteina neizsniedz nekādus papildu aizsardzības sertifikātus zālēm, kā noteikts Eiropas Parlamenta un Padomes Regulā (EK) Nr. 469/2009 (3).
Tāpēc Regula (ES) 2019/933 neattiecas uz Lihtenšteinu.
(3)
Tādēļ būtu attiecīgi jāgroza EEZ līguma XVII pielikums,
IR PIEŅĒMUSI ŠO LĒMUMU.
1. pants EEZ līguma XVII pielikuma 6. punktu (Eiropas Parlamenta un Padomes Regula (EK) Nr. 469/2009) groza šādi: 1. pievieno šādu tekstu: “, kas grozīta ar: — 32019 R 0933: Eiropas Parlamenta un Padomes 2019. gada 20. maija Regulu (ES) 2019/933 (OV L 153, 11.6.2019., 1. lpp.).”; 2. pielāgojumus a) līdz c) pārnumurē attiecīgi kā pielāgojumus b) līdz d); 3. pirms b) pielāgojuma iekļauj šādu pielāgojumu: “a) regulas 5. panta 10. punktā attiecībā uz EBTA valstīm vārdus “2019. gada 1. jūlija” aizstāj ar vārdiem “dienas, kad stājas spēkā EEZ Apvienotās komitejas 2022. gada 10. jūnija Lēmums Nr. 197/2022”.”; 4. pēc d) pielāgojuma iekļauj šādu pielāgojumu: “e) attiecībā uz EBTA valstīm -I pielikumu izsaka šādi: “Logotips Šis logotips ir melnā krāsā un tādā lielumā, lai būtu pietiekami redzams.
”.”
(1) OV L 153, 11.6.2019., 1. lpp. (2) OV L 36, 7.2.2019., 41. lpp.
(3) OV L 152, 16.6.2009., 1. lpp.